[pic] | AZ EURÓPAI KÖZÖSSÉGEK BIZOTTSÁGA |

Brüsszel, 21.10.2005

COM(2005) 526 végleges

1992/0449 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapjánaz Európai Parlament általa Tanács közös álláspontjára vonatkozóan javasolt módosításokról Javaslat

AZ EURÓPAI PARLAMENT ÉS A TANÁCS IRÁNYELVE a fizikai tényezők (optikai sugárzások) hatásából fakadó kockázatnak kitett dolgozókra érvényes biztonsági és egészségügyi minimumkövetelményeire vonatkozóan (19. egyedi irányelv a 89/391/EGK irányelv 16. cikkének (1) bekezdése értelmében)

A BIZOTTSÁG JAVASLATÁNAK MÓDOSÍTÁSAaz EK-Szerződés 250. cikkének (2) bekezdése alapján

1992/0449 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapjánaz Európai Parlament általa Tanács közös álláspontjára vonatkozóan javasolt módosításokról Javaslat

AZ EURÓPAI PARLAMENT ÉS A TANÁCS IRÁNYELVE a fizikai tényezők (optikai sugárzások) hatásából fakadó kockázatnak kitett dolgozókra érvényes biztonsági és egészségügyi minimumkövetelményeire vonatkozóan (19. egyedi irányelv a 89/391/EGK irányelv 16. cikkének (1) bekezdése értelmében)

1. ELőZMÉNYEK

A Bizottság a fent említett irányelvre vonatkozó javaslatát, amely a Szerződés 118A cikkén (az új 137. cikken) alapul, 1993. február 8-án továbbította a Parlamentnek és a Tanácsnak (COM(1992) 560 végleges – 1992/0449 (COD)).

A Gazdasági és Szociális Bizottság 1993. június 30-én nyilvánította ki véleményét. A Régiók Bizottsága 2000. január 13-i keltezésű levelében jelezte, hogy nem nyújt be véleményt.

Az Európai Parlament 1994. április 20-án adta ki az első olvasat során kialakított véleményét.

A Bizottság az optikai sugárzásokra vonatkozóan a Parlament által javasolt 24 módosításból 23-at elfogadott. A Bizottság módosított javaslatát 1994. július 8-án továbbította.

A Tanács közös álláspontját egyhangú szavazattal 2005. április 18-án fogadta el.

2005. szeptember 7-én az Európai Parlament a második olvasat során elfogadta a Tanács közös álláspontjának 22 módosítását.

E vélemény a Bizottságnak az Európai Parlament által az EK-Szerződés 251. cikke (2) bekezdése harmadik albekezdésének c) pontja alapján a javasolt módosításokra vonatkozó álláspontját rögzíti.

2. A javaslat célja

A Szerződés 118A cikkén (az új 137. cikken) alapuló eredeti javaslat a 89/391/EGK keretirányelv 16. cikkének (1) bekezdése értelmében egyedi irányelv formájában jelenik meg.

E javaslat célja a fizikai tényezők hatásából fakadó kockázatoknak kitett dolgozók biztonságának és egészségének védelme volt. A javaslat négyféle fizikai tényezőre vonatkozott, ezek a következők: a zaj (hallást veszélyeztető tényezők), a rezgések (a karokat, kezeket, illetve az egész testet veszélyeztető tényezők), az elektromágneses mezők, valamint az optikai sugárzások (a testbe érkező áramok egészségre jelentett kockázatai, a sokk, az égés, valamint a hőelnyelés jelentette kockázat).

A rezgésekre, az elektromágneses mezőkre és az optikai sugárzásra vonatkozó rendelkezések újak, a zajártalomra vonatkozók viszont már szerepeltek a Tanács 86/188/EGK irányelvében.

Általában elmondható, hogy a Tanács egyszerre egyetlen fizikai tényezővel kíván foglalkozni, és a rezgéseket tárgyalta először.

Valamennyi küldöttség, illetve maga a Bizottság is, elfogadta e megközelítést, melynek lényege, hogy a Bizottság javaslatának egyszerre csak egy részét tárgyalják, anélkül, hogy ezáltal lemondanának a többi tárgyalásáról, amelyek így későbbi megvitatás céljából a Tanács előtt maradtak.

Az első három fizikai tényező, azaz a rezgések, a zaj és az elektromágneses mezők esetében az Európai Parlament és a Tanács három irányelvet fogadott el, melyek a következők: 2002/44/EK, 2003/10/EK és 2004/40/EK. E javaslat a Tanács által elfogadott általános megközelítés ( mely szerint minden egyes fizikai tényezőre különálló, egyedi irányelv vonatkozik [1] ( negyedik része.

3. A Bizottság véleménye az Európai Parlament módosításairól

3.1. A Bizottság álláspontjának összefoglalása

A Bizottságnak módjában áll az Európai Parlament valamennyi módosítási javaslatát teljes egészében elfogadni, kivéve az 5. módosítást. A Bizottság úgy értékeli, hogy az említett módosítások közül kilenc (az 1., 2., 3., 6., 8., 9., 10., 11. és 12. módosítás) kiegészíti és javítja a közös álláspont szövegét, valamint megerősíti a közös álláspont egészségvédelemre vonatkozó rendelkezéseit; A Bizottság úgy találja továbbá, hogy a két további módosítás (a 4. és a 13.) segítségével a kompromisszum rövid időn belül elérhető. A tíz további, elfogadott módosítás (20., 22., 23., 25., 26., 28., 29., 30., 31. és 32. módosítások) esetében, melyek célja, hogy kizárják a közös álláspont hatásköréből a dolgozókat érintő, a természetes eredetű sugárzásból eredő kockázatot, a Bizottság úgy gondolja, hogy a Parlament elképzelései felé kell hajlania, megjegyzi azonban, hogy ezáltal a természetes eredetű optikai sugárzás (főképp a napsugárzás) jelentette kockázatnak kitett dolgozókat kizárja az irányelv kedvezményezettjei közül.

3.2. A Parlament módosításai a második olvasat során

3.2.1. Elfogadott módosítások

3.2.1.1. 1. módosítás („az egészségre gyakorolt korai hatások megelőzése és felismerése”) (4b. preambulumbekezdés, új)

A kérdéses módosítás a dolgozók egészsége tárgyában pontosítja az irányelv célkitűzéseit, és jelzi annak szükségességét, hogy hangsúlyozzák a megelőzés és a korai felismerés szerepét. E szöveg közelebb áll a Bizottság eredeti javaslatához, mint a közös álláspont szövege. Ily módon a Bizottság elfogadja a módosítást.

3.2.1.2. 2. módosítás („pontosítások a minimumkövetelmények kialakítására vonatkozó körülmények esetében”) (5. preambulumbekezdés)

A Bizottság elfogadja e módosítást, melynek lényege, hogy a feltételes mód helyett a kijelentő módot alkalmazzák abban a mondatban, mely szerint az irányelv nem indokolja ( indokolhatná helyett) felmentést az egyes tagállamokban a fennálló helyzethez képest esetleg előálló visszalépés esetében.

3.2.1.3. 3. módosítás („kiegészítő jelleg a „származék”-irányelvekhez képest”) (11. preambulumbekezdés)

A kérdéses módosítás pontosítja azt a preambulumbekezdést, mely szerint abban az esetben, ha a munkáltató felméri a kockázatokat, nincs szükség az optikai sugárzást kibocsátó berendezések gyártói által korábban elvégzett lépések megismétlésére, amennyiben a berendezéseket a megfelelő módon és rendszeres időközönként karbantartják . E pontosítás hasznos, és a Bizottság elfogadja.

3.2.1.4. 4. módosítás („a megfelelő gyakorlat kézikönyvének kidolgozása a Bizottság által”) (13b. preambulumbekezdés (új))

E módosítás jelzi annak szükségességét, hogy kidolgozzák a megfelelő gyakorlat kézikönyvét, amellyel a munkaadókat az irányelv műszaki rendelkezéseinek értelmezésében segítik, egyúttal felkéri a Bizottságot a kézikönyv kidolgozására. A Bizottság a kompromisszum minél gyorsabb elérése érdekében elfogadhatja e módosítást, még akkor is, ha az a közösségi jogalkotás szövegezésének minőségére vonatkozó intézményközi megállapodással nincs összhangban (lásd a 13. módosítást).

3.2.1.5. 6. módosítás („alkalmazandó intézkedések arra az esetre, ha a besugárzás túllépheti a határértékeket”) (5. cikk, (2) bekezdés, bevezető rész)

A kérdéses módosítás hangsúlyozza annak a bevezetendő intézkedéscsomagnak a jelentőségét, amelyet olyan esetben kell alkalmazni, amikor a dolgozókat esetleg veszélyeztető sugárzás kockázata meghaladhatja a határértékeket. A Bizottság elfogadja ezt a módosítást.

3.2.1.6 8. módosítás („utalás a megelőzésre, az egészségre gyakorolt hatás korai felismerésére, valamint az orvosi ellenőrzés módozataira”) (8. cikk, (1) bekezdés)

A kérdéses módosítás a dolgozók egészségére vonatkozóan pontosítja az irányelv célkitűzéseit, és jelzi annak szükségességét, hogy hangsúlyozzák a megelőzés és a korai felismerés szerepét. Egyszerűsíti továbbá a bekezdés azon részét pedig, amelyben az egészség megfelelő e llenőrzésének biztosítására irányuló rendelkezések szerepelnek. Ily módon a Bizottság elfogadja a módosítást.

3.2.1.7 9. módosítás („az egészségügyi ellenőrzésre vonatkozó pontosítások”) (8. cikk, (1b) bekezdés (új))

E módosítás pontosítja, hogy az irányelvben szereplő kockázatoknak kitett dolgozók egészségének ellenőrzését megfelelő végzettséggel rendelkező, valamint a feladatra feljogosított személyzet kell, hogy végezze, a nemzeti jogszabályoknak és gyakorlatnak megfelelően. A módosítás összhangban van az irányelv rendelkezéseinek szellemével, és a Bizottság elfogadja.

3.2.1.8 10. módosítás („azon intézkedések megerősítése, melyek célja lehetővé tenni az illetékes orvosi hatóságnak, hogy hozzáférjen a kockázat felmérésének eredményeihez” ) (8. cikk, (2) bekezdés)

A módosítás pontosítja, hogy a munkaadó köteles megkönnyíteni a hozzáférést az egészségügyi ellenőrzéssel megbízott hatóságoknak a 89/391/EGK keretirányelv, valamint annak 4. cikke értelmében elvégzett kockázatfelmérés eredményeihez, minden olyan esetben, amikor az szükségesnek mutatkozik az egészségügyi ellenőrzés szempontjából. Ez megerősíti az irányelvjavaslatban szereplő kockázatnak kitett dolgozók egészségügyi ellenőrzése érdekében kidolgozott intézkedéscsomag egységét. Ily módon a Bizottság elfogadja a módosítást.

3.2.1.9 11. módosítás („a dolgozó bizonyos körülmények között köteles orvosi vizsgálaton megjelenni, különösen olyan esetben, amikor a határérték feletti besugárzásnak van kitéve) (8. cikk, (3) bekezdés)

E módosítás bevezeti azt a kötelezettséget, hogy az irányelvjavaslatban szereplő kockázatnak kitett dolgozót bizonyos esetekben orvosi vizsgálatra küldjék, különösen olyan esetben, amikor a határérték feletti besugárzásnak van kitéve. A Bizottság kedvezően nyilatkozik a dolgozók egészségének tényleges és hatékony ellenőrzéséről, és mindig is érvelt amellett, hogy a dolgozóknak orvosi vizsgálat lehetőségét nyújtsák a 8. cikkben szereplő körülmények esetén, így elfogadja e módosítást.

3.2.1.10 12. módosítás („az irányelv alkalmazására vonatkozóan a tagállamok által ötévenként benyújtandó jelentések alapján a Bizottság által kidolgozandó értékelés hatókörére vonatkozó pontosítás”) (8. cikk, (3) bekezdés, bevezető rész)

A módosítás pontosítja, hogy a Bizottság milyen területre vonatkozó információkat ad át ötévente a Parlamentnek, a Tanácsnak, az Európai Gazdasági és Szociális Bizottságnak, valamint a munkahelyi biztonsági és egészségvédelmi tanácsadó bizottságnak. Az információ vonatkozik a tagállamoktól kapott jelentések tartalmára, azok értékelésére, valamint a kérdéses területen jelentkező változások kiértékelésére. A Bizottság úgy gondolja, hogy a módosítás kiegészíti a szöveget, és ily módon elfogadja a módosítást.

3.2.1.11 13. módosítás („a megfelelő gyakorlat kézikönyvének kidolgozása a Bizottság által” (12a. cikk (új))

E módosítás arra kötelezi a Bizottságot, hogy kidolgozza megfelelő gyakorlat kézikönyvét, amellyel a munkaadókat az irányelv műszaki rendelkezéseinek értelmezésében segíti. A Bizottság elfogadhatja e módosítást a kompromisszum minél gyorsabb elérése érdekében, még akkor is, ha az a közösségi jogalkotás szövegezésének minőségére vonatkozó intézményközi megállapodással nincs összhangban (lásd a 4. módosítást).

3.2.1.12 20. és 28. módosítás (4. cikk, (3) bekezdés), valamint 23. és 31. módosítás (5. cikk, (3) bekezdés) („a természetes eredetű sugárzásból származó kockázat értékelésére vonatkozó utalás eltávolítása” )

A Bizottság nyugtázta, hogy a Parlament a természetes eredetű sugárzás kockázatának kitett dolgozókat nem kívánja bevonni a javaslat alkalmazási körébe. E módosítás lényege az érintett cikk szövegét oly módon átírni, hogy az figyelembe vegye e határozatot. A Bizottság meg tudja érteni a Parlament által felhozott érveket, és ebből következően el tudja fogadni e módosításokat. Mindazonáltal emlékeztetni kíván a következőre: e beleegyezése nem jelenti azt, hogy a természetes eredetű optikai sugárzások véleménye szerint ne jelentenének kockázatot a kültéri tevékenységeket végző dolgozók számára.

3.2.1.13 22. és 30. módosítás (4. cikk, (1) bekezdés), 29. módosítás (4. cikk, (4) bekezdés), 25. és 32. módosítás (6. cikk, bevezető rész és c) pont) („a természetes eredetű sugárzásból származó kockázatra vonatkozó utalás törlése, illetve a mesterséges eredetű sugárzásból származó kockázatra vonatkozó utalás beszúrása”)

A Bizottság ugyanazon okokból kifolyólag, mint amelyek a 3.2.1.12. pont alatt szerepelnek, el tudja fogadni e módosításokat.

3.2.1.14 26. módosítás (a mesterséges eredetű sugárzásból származó kockázatra vonatkozó utalás beszúrása, illetve a sugárzásnak kitett dolgozó esetleges áthelyezésére vonatkozó utalás törlése”) (8. cikk, (3) bekezdés)

A mesterséges eredetű sugárzásból származó kockázatra vonatkozó pontosítást illetően a Bizottság el tudja fogadni a kérdéses módosítást, ugyanazon okokból, mint amelyek a 3.2.1.12. pont alatt szerepelnek. Ami a mondat azon részének törlését illeti, mely kifejezetten megemlíti az egészségére káros hatást gyakorló sugárzást elszenvedett dolgozó más feladatkörbe történő áthelyezésének lehetőségét, a Bizottság úgy gondolja, hogy e törlés jóváhagyása megkönnyíti a gyors kompromisszum elérését.

3.2.2. Elvben elfogadott módosítások

Nincsenek.

3.2.3. Visszautasított módosítások

3.2.3.1 5. módosítás ( „illetékesség átruházása a tagállamokra a természetes eredetű sugárzásból következő, munkavégzés során fellépő kockázatainak felmérésére vonatkozó kötelezettségek tekintetében” ) (4. cikk, (2) bekezdés)

A Bizottság a kérdéses módosítást jelen állapotában nem tudja elfogadni, mivel az ellentmond a 3.2.1.12-3.2.1.14. pontokban tárgyalt módosításoknak, fenntartja, hogy a természetes eredetű sugárzások a közös álláspont alkalmazási területén belül maradnak, ugyanakkor olyan illetékességet biztosít a tagállamoknak, mely megkérdőjelezi a 89/391/EGK keretirányelvben meghatározott közösségi jogi keretet.

3.3. Módosított javaslat

Az EK-Szerződés 250. cikkének (2) bekezdése értelmében a Bizottság az előzőek szerint módosítja javaslatát, és utóbbi egységessége érdekében módosítja annak címét is, mely így a következőképp hangzik: „Javaslat az Európai Parlament és a Tanács irányelvére a fizikai tényezők ( mesterséges eredetű optikai sugárzás) hatásából fakadó kockázatnak kitett dolgozókra érvényes biztonsági és egészségügyi minimumkövetelményeire vonatkozóan (19. egyedi irányelv a 89/391/EGK irányelv 16. cikkének (1) bekezdése értelmében)”. Törli továbbá a 13. preambulumbekezdés második mondatát, valamint az 1. cikk (1) és (2) bekezdéseiben pontosításként beszúrja a „mesterséges eredetű” kifejezést.

[1] Lásd a Tanács nyilatkozatát a 2001. június 25-i jegyzőkönyvben.